લેપટોપ એ કદમાં નાના, બેટરી દ્વારા ચાલતું કમ્પ્યુટર છે. તેની શોધ ઈ.સ. 1982માં થઇ હતી જેના લીધે વ્યવસાયિક લોકો પોતાનાં કમ્પ્યુટરને ઓફિસથી દૂર લઈ જઈ શકે છે. જેમ કે ટ્રેનમાં મુસાફરી દરમિયાન અથવા ઘરે કામ કરવા માટે. લેપટોપના પાર્ટ્સ અને ક્ષમતા એક પર્સનલ કમ્પ્યુટર જેટલાં જ હોય છે પરંતુ કદમાં તે ખુબ નાના હોવાથી એક બ્રિકકેસમાં પણ સમાઈ જાય છે. લેપટોપનો પડદો અને કી-બોર્ડ સામસામે વળી શકે તેવા હોય છે. અહી માઉસની જગ્યાએ ટચપેડ (સ્પર્શ વડે સંચાલિત) હોય છે.